
Selbu Saueavlslag og Moslet-Kulseth beitelag
v/ Magnar Moslett

7580   SELBU

Fellingstillatelse på 1 bjørn i deler av Selbu og Holtålen kommuner

Vi viser ser til telefaks med søknad om fellingstillatelse på bjørn mottatt hos oss den 23.07.2004 kl 11.10, samt påfølgende telefonsamtale. Skadeomfanget på søknadstidspunktet oppgis å være 4 sau, samt at det er observert minimum 10 morløse lam i området. Vi viser videre til samtale med Stig Stenbro i Holtålen kommune vedrørende avgrensning av området.

Bakgrunn

De siste årene har det vært relativt mye skader på sau forårsaket av bjørn i dette området og det har blitt gitt flere fellingstillatelser på bjørn. Det er imidlertid ikke felt bjørn på disse fellingstillatelsene. Det er også registrert at bjørn jevnlig går i hi i området mellom Nea og Gaula. Det aktuelle området ligger utenfor kjerneområdet for bjørn i Sør-Norge. Dette innebærer at terskelen for at skadefellingstillatelse kan gis vil være lavere enn innenfor kjerneområdet.

Den 11. og 15. juli 2004 ble det påvist at bjørn drepte sau i Holtålen kommune. Dette området grenser inn mot området hvor det nå er påvist nye skader på sau forårsaket av bjørn. Nærheten mellom disse lokalitetene gjør det naturlig å se på skadene i området samlet. Det er nå påvist 6 sau drept av bjørn i området. De sist registrerte kadaverene ble funnet den 22.07.2004 og antas å ha vært døde et par dager. Det er gitt melding om minimum 10 stk morløse lam i Østrungenområdet. Dette kan tyde på at det mangler flere voksne sau i dette området.    

Generelt:

I henhold til forskriftens § 3 skal en avgjørelse om felling bygge på en helhetsvurdering av skadenes betydning i forhold til behovet for vern av rovvilt, sett i henhold til prinsippet om differensiert forvaltning. Av forskriftens formålsbestemmelse følger også at felling bare kan iverksettes dersom det ikke foreligger noen annen tilfredsstillende løsning. Fylkesmannen har vurdert skadenes omfang og utvikling opp mot bestandssituasjonen for bjørn, muligheten til å ta ut det skadevoldende individet og mulighetene for å gjennomføre andre forebyggende tiltak. Med bakgrunn i dokumenterte bjørneskader i området, finner Fylkesmannen grunnlag for å iverksette en fellingstillatelse i området. Det er lagt særlig vekt på potensialet for videre skader i området. 

Fylkesmannen viser for øvrig til de vurderinger som er gjort i brev av 03.06.2004 der fylkesmennene i Nord-Trøndelag, Sør-Trøndelag og Møre og Romsdal er gitt betinget fellingstillatelse for 2 bjørner i 2004-2005, og de vurderinger som ligger bak den fellingstillatelsen Direktoratet for naturforvaltning ga 23.05.2004.

Vedtak:

Ut fra vurderingene ovenfor, og med hjemmel i Betingede fellingstillatelser på jerv, bjørn og ulv 2004/2005 gitt av Direktoratet for naturforvaltning i brev av 03.06.2004 til fylkesmennene, fatter Fylkesmannen i Sør-Trøndelag vedtak om felling av en bjørn innenfor et nærmere avgrenset område (pkt 1 nedenfor). 
Følgende vilkår er knyttet til iverksettelse av fellingstillatelsen:

1.  Fellingstillatelsen omfatter en bjørn og fellingsområdet omfatter deler av Selbu og Holtålen kommuner. Området avgrenses som følger; fra Selbusjøen og kommuegrensa sørover til Holtålen kommune, deretter langs kommunegrensa til Holtålen til den møter Gaula, østover oppetter Gaula til elva Drøya i Haltdalen, oppetter Drøya vestover til Grønfjellet, videre i rett linje østover til kommunegrensa til Tydal, nordover langs kommunegrensa til den møter Nea, vestover langs Nea og ut Selbusjøen til den møter kommunegrensa mot Klæbu. Fellingsområdet bør om mulig begrenses til det (de) aktuelle skadeområde(ne), og målrettes mot det aktuelle individet. 
2.  Fellingstillatelsen gjelder for tidsrommet fredag 23.07.2004 kl. 14.00 til og med mandag 02.08.2004 kl. 24.00. Dersom det i løpet av den perioden fellingstillatelsen gjelder blir dokumentert nye skader på sau forårsaket av bjørn, eller det av andre årsaker er grunn til å tro at skadegjøreren oppholder seg i det aktuelle området, vil fylkesmannen vurdere behovet for å forlenge perioden fellingstillatelsen gjelder for.

3.  Fellingstillatelsen gis til Selbu Saueavlslag og Moslet-Kulseth beitelag v/ Magnar Moslett,  men det er kun jegere som er oppnevnt av kommunen som kan delta i fellingsforsøket. I og med at tillatelsen omfatter muligheten til skadefelling i to kommuner er det viktig at fellingsforsøket samordnes av jaktlederne for å sikre at uttaket rettes mot det skadegjørende individet. Ved iverksetting av fellingstillatelsen skal det utarbeides en liste hvor navn og fødselsdato på alle deltakere i fellingslaget fremgår. Det skal også gå klart frem hvem som er jaktleder, og på hvilke telefonnummer denne kan kontaktes. Deltakere i fellingslaget skal kunne fremvise denne listen som dokumentasjon på deltakelse, og listen skal også oversendes til direktoratet, Fylkesmannen eller politimyndighet ved forespørsel. Alle deltakere i fellingslag skal være kjent med dette brevets innhold og eventuelt ytterligere begrensninger/vilkår gitt av direktoratet/Fylkesmannen/kommunen, samt de generelle gjeldende bestemmelser i viltloven og forvaltningsforskriften. Dersom kommunen ønsker det, kan det bes om bistand fra Statens naturoppsyn (SNO) i fellingsforsøket. 

4.  Ved felling skal det benyttes våpen og ammunisjon godkjent for storviltjakt, jf. forskrift om utøvelse av jakt og fangst, fastsatt av Direktoratet for naturforvaltning den 22. mars 2002, jf. § 15 og 16.

5.  Med hensyn til bruk av løs hund under forsøk på felling, må kommunen eventuelt gi dispensasjon fra båndtvangsreglene i hundeloven av 4. juli 2003 nr. 74.

6.  Fellingsforsøk og felling i henhold til denne tillatelsen kan skje uten hensyn til grunneierretten, jf. viltloven § 35. 

7.  Bjørn som blir felt i medhold av denne tillatelsen er viltfondets eiendom. Ingen kan derfor på noen måte gjøre seg nytte av felt dyr uten nærmere samtykke fra Direktoratet for naturforvaltning. Felt dyr skal så raskt som mulig bringes til Norsk institutt for naturforskning, Trondheim. 

8.  Felling skal omgående meldes til Fylkesmannen. Meldingen skal inneholde opplysninger om tid og sted for fellingen. Fellingsstedet skal kunne påvises dersom Fylkesmannen krever dette.

9.  Den som sårer bjørn under forsøk på felling i henhold til tillatelsen, plikter uten opphold å melde fra til Fylkesmannen, kommunen og nærmeste politimyndighet. Fylkesmannen avgjør hvordan videre ettersøk skal ledes. Medlemmene i jaktlaget skal uten godtgjørelse, såfremt annet ikke er avtalt med fylkesmannen, bistå forvaltningsmyndighet eller politimyndighet i det videre ettersøk. Generelt for ettersøk av bjørn, jerv eller ulv gjelder bestemmelsen i forvaltningsforskriftens § 6. 

10.  Binner med unger som opptrer sammen er unntatt fra tillatelsen. De tiltak som er mulige for å unngå at binne felles, skal være iverksatt. 

11.  Fylkesmannen i Sør-Trøndelag kan til enhver tid trekke tilbake fellingstillatelsen. 

Midler til administrasjon og organisering av jegerkorps ved førstegangs iverksetting av fellingstillatelser på jerv, bjørn og ulv kan belastes bevilgningen til forebyggende tiltak. Det gis ikke anledning til å benytte bevilgningen til lønn av lokalt organiserte jegere i forbindelse med iverksetting av fellingstillatelser. Dette er i tråd med Stortingets behandling av rovviltmeldingen fra 1997. Det gis heller ikke mulighet for å kompensere for eventuelt tapt arbeidsfortjeneste, leie av avløserhjelp, barnevakt eller lignende. Bevilgningen kan benyttes til evt. fellingsvederlag der Fylkesmannen finner dette formålstjenlig. Videre avklaringer vedrørende dette tas opp med Fylkesmannen i Sør-Trøndelag.

Vedtaket kan påklages til Direktoratet for naturforvaltning innen 3 uker, jf. forvaltningsloven §§ 28 og 29. En eventuell klage skal stiles til Direktoratet for naturforvaltning og fremsettes for fylkesmannen, jf. forvaltningsloven § 32.

Med hilsen

Odd Inge Mjøen  (e.f.)
Bjørn Rangbru

ass. fylkesmann 
rådgiver

Kopi: 

Direktoratet for naturforvaltning, Tungasletta 2, 7485 Trondheim

SNO-Dovre, Postboks 140, 7341 Oppdal

Selbu kommune, 7580 Selbu

Holtålen kommune, 7380 Ålen

Lensmannen i Selbu,  7580 Selbu

Lensmannen i Holtålen, 7580 Holtålen  


Embetsledelse og
Kommunal- og
Oppvekst- og
Sosial- og
Landbruk og
Miljøvern-


administrasjonsstab
beredskapsavdeling
utdanningsavdeling
helseavdeling
bygdeutvikling
avdeling

Telefon
73 19 90 06
73 19 90 06
73 19 93 50
73 19 93 00
73 19 90 05
73 19 90 05


Telefaks
73 19 91 01
73 19 91 01
73 19 93 51
73 19 93 01
73 19 90 66
73 19 92 30


E-post: postmottak@fm-st.stat.no
Internett: www.fylkesmannen.no/st


